Longobardos

:*Este articlo ye sobre l'antigo *'pueblo chermanico**. Pa os actuals habitants de [[Lombardía]], de luenga romanz y d'o conchunto italiano veiga [[Lombardos]]''


Os **longobardos** estioron un pueblo [[pueblos chermanicos|chermanico]] que en o [[sieglo I]] yeran en a ribera baixa d'o [[río Elba|Elba]] dende a on que emigroron pasando por [[Moravia]] pa amaneixer enta l'anyo [[489]] en a [[Baixa Austria]], on estioron en contacto con pueblos seminomadas de [[Panonia]]. En Panonia creyoron un reino y esdevinoron enemigos d'os [[chepidas]]. Facioron liga con os [[avaros]] pa desfer o [[Reino d'os Chepidas]] de Panonia, pero dimpués os longobardos emigroron ta [[Italia]] baixo o rei [[Alboín]] aduyaus u presionaus por os mesmos [[avaros]]. Antes d'establir-sen en Italia os longobardos heban aduyau a los [[Imperio Bizantín|bizantins]] en a [[guerra gotica]] contra os [[ostrogodos]]. Encara que se funda un segundo reino en l'anyo [[568]], a diferencia d'atros pueblos chermanicos os longobardos no formoron un solo estau. Os longobardos s'establioron en o norte (que prenió o nombre de [[Lombardía]]) y en o sud (ducaus d'[[ducato d'Espoleto|Espoleto]] y [[Ducato de Benavent|Benavent]]). Os longobardos arriboron en Italia [[arrianismo|arrians]] pero fuoron convertindo-se a lo [[catolicismo]]. Os longobardos d'o norte fuoron sozmesos por os [[francos]] en tiempos de [[Carles Magno]]. Os longobardos charraban una [[luengas chermanicas occidentals|luenga chermanica occidental]] que se vio afectada por a [[segunda mutación consonantica]] u ''Zweite Lautverschiebung'', por lo que teneba bel contacto u connexión territorial con las [[Luengas altochermanicas|luengas alto-alemanas]]; bel lingüista clasifica o [[idioma longobardo|longobardo]] adintro d'esta subdivisión lingüistica chunto con l'[[idioma alamanico|alamanico]] y l'[[idioma bavaro|austro-bavaro]].

== Mencions en fuents aragonesas ==
En "[[Historia Langobardorum]]" en fan mención a sobén como ''longobardes'', en a "[[Cronica de los Conquiridors]]" en fan mención a sobén como ''Longobardos''; estas variants derivan d'o etnonimo chermanico preso por os romanos en [[latín]]. Manimenos en estas mesmas obras y en atras obras d'a escuela d'Heredia tamién los pueden denominar con o chentilicio de [[Lombardía]], susceptible de creyar confusions con o etnonimo d'o pueblo latín actuals d'os [[lombardos]].

[[Chuan Ferrández d'Heredia]] dedica o capítol CXCV d'a "''[[Cronica de los Conquiridors]]''" a ''Como Karles subiugo a los **longobardos*', los [[Saxons|saxones]], los [[Bretons|bretones]], los [[Bayoarios|bajoarios]] et otras muchas nationes*.

En a traducción herediana de "*[[Historia Langobardorum]]*" de Pavlo Diacono los mencionan una vegada por o menos como *lombartes* (en Occitania y Aragón existiba l'apellito *Lombart* relacionau con o toponimo Lombardía).

En o "Libro d'el Trasoro" parlan de *lonbardos* y *lombardes* con cierta ambigüedat. Por una part mencionan a longobardos anteriors a la conquiesta carolinchia y por atra de nobles d'orichen longobardo que bi heba en o norte d'Italia u Lombardía dimpués d'o dominio carolinchio en o capítol 90 *Commo el jmperio de Roma torno a los ytalianos* como si os longobardos fuesen italianos autoctonos:

   

## Referencias

## Bibliografía
* Hermann Kinder, Werner Hilgemann: *Atlas historico mundial. Desde los orígenes a la Revolución Francesa*.
* Francisco Beltrán Lloris: *Los germanos*. *Historias del Viejo Mundo*, num. 15. *[[Historia 16]]*.